jkorsvik/nowiki_second_scrape_merged huggingface dataset:
International Centre for Migration Policy Development

International Centre for Migration Policy Development (ICMPD) er en internasjonal organisasjon  for migrasjonspolitikk. ICMPD er en utredningsinstitusjon som analyserer migrasjon og migrasjonsrelatert politikk og som arbeider med å utvikle medlemslandenes politikk overfor migranter. Organisasjonen ble grunnlagt av Sveits og Østerrike i 1993 og har siden fått et medlemskap på til sammen 15 land. Hovedkontoret ligger i Wien. 
ICMPD har status som permanent observatør i FNs hovedforsamling.


== Medlemsland ==
Disse landene er med i ICMPD:

Bosnia-Hercegovina
Bulgaria
Kroatia
Nord-Makedonia
Polen
Portugal
Romania
Serbia
Slovakia
Slovenia
Sveits
Sverige
Tsjekkia
Ungarn
Østerrike


== Referanser ==


== Eksterne lenker ==
Offisielt nettsted 
(en) International Centre for Migration Policy Development – kategori av bilder, video eller lyd på Commons
Kolbjørn «K2» Kristiansen

Kolbjørn «K2» Kristiansen er en fiktiv person i Hans Olav Lahlums romaner. Han er politiførstebetjent ved Oslo politikammer, og får god hjelp til å løse saker av Patricia. 


== Romaner der K2 opptrer ==
Menneskefluene (2010) - bokens nåtidshandling finner sted i Oslo i april 1968. (Fra torsdag 4. april til søndag 14. april 1968.)Satellittmenneskene (2011) - bokens nåtidshandling finner sted i Oslo i mai 1969. (Fra lørdag 10. mai til lørdag 17. mai 1969.)Katalysatormordet (2012) - bokens nåtidshandling finner sted i Oslo i august 1970. (Fra onsdag 5. august til onsdag 12. august 1970.)De fem fyrstikkene (2012) - tre kortromaner eller (ifølge Lahlums etterord): en langnovelle, en kortroman og en kort roman.En langnovelle: "Pistolen på plenen" - nåtidshandlingen finner sted i Oslo i ett døgn i mai 1971. (Fra ettermiddagen søndag 23. mai til ettermiddagen mandag 24. mai 1971.) 
En kortroman: "De fire vinglassene" - nåtidshandlingen finner sted i Oslo i desember 1971. (Fra torsdag 23. desember til fredag 24. desember 1971.) 
En kort roman: "De fem fyrstikkene" - nåtidshandlingen finner sted i Oslo i romjulen 1971. (Fra torsdag 30. desember 1971 til fredag 31. desember 1971.) 

Kameleonmenneskene (2013) - bokens nåtidshandling finner sted i Oslo i mars 1972. (Fra lørdag 18. mars til lørdag 25. mars 1972.)Maurtuemordene (2014) - bokens nåtidshandling finner sted i Oslo i april 1972. (Fra mandag 24. april til mandag 1. mai 1972.) I denne boka bruker Lahlum innslag med en morder som jeg-person i utvalgte kapitler gjennom syv av handlingens åtte dager.Haimennesket (2015) - bokens nåtidshandling finner sted på en øy like utenfor Tvedestrand, "Stormøya",  i juli 1972. (Fra fredag 21. juli til søndag 23. juli 1972.)Sporvekslingsmordet (2016) - bokens nåtidshandling finner sted i Oslo i januar 1973. (Fra lørdag 13. januar 1973 til lørdag 20. januar 1973.)
Goliathus goliatus

Goliathus goliatus er en bille som hører til gruppen gullbasser (Cetoniinae) i gruppen skarabider (Scarabaeoidea). Denne arten blir ofte regnet som verdens største bille, om man bruker vekten som mål.


== Utseende ==
En meget stor (lengde 60-110 millimeter) og kraftig bille. Arten er en av kandidatene til tittelen "verdens tyngste bille", sammen med slektningen Goliathus regius og elefantbillen (Megasoma elephas) fra Mellom- og Sør-Amerika, voksne individer kan veie ca. 50 gram, utvokste larver det dobbelte. Kroppen er ganske bred og flatrygget. Hannene har et gaffelformet pannefremspring og oppstående kjøler på sidene av hodet. Beina er nokså lange og kraftige, svarte, leggene (tibiae) nokså brede. På mellom- og bakbeina har leggene en tett hårkam på innersiden. Hodet og pronotum har hvit grunnfarge, sistnevnte med tre par svarte lengdestriper. Scutellum er langt, smalt og hvitt. Dekkvingene er oftest mørkt rødbrune med et hvitt bånd ved roten og en liten, hvit flekk i spissen, men innslaget av hvitt er ikke sjelden større.
Hos hunnene er dekkvingenes ytterkant gjerne hvit.


== Levevis ==
De voksne billene kan finnes på sevje som flyter ut fra sår på visse trær, og kommer også til gjærende frukt. Tross sin store kropp flyr de godt. Larvene lever i jorden, og i motsetning til mange andre Cetoniinae trenger de proteinrik kost, fordi de vokser svært raskt. I fangenskap kan de fores med hunde- eller kattemat, hva de eter ute i naturen vet man ikke med sikkerhet. Under optimale forhold kan larven voksen til en lengde av 13 centimeter og en vekt over 100 gram på fire måneder, som tilsvarer varigheten av regntiden. Larven graver så ut et puppekammer et stykke nede i jorda, forvandler seg til en puppe og tilbringer mesteparten av tørketiden i dette stadiet. Etter noen måneder klekker den voksne billen nede i puppekammeret, men den kommer ikke opp før regnet kommer. I fangenskap kan de voksne billene lever over ett år, men levetiden er trolig mye kortere i vill tilstand. De voksne billene bruker mesteparten av tiden på å få formert seg, hannene kjemper ved hjelp av det gaffeldelte fremspringet på hodet, som de forsøker i vippe hverandre opp med.


== Utbredelse ==
Arten lever i tropiske områder av Sentral-Afrika, fra Nigeria i vest til Kenya i øst og Kongo i sør.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Slekten goliatbiller, Goliathus Lamarck, 1801
Goliathus goliatus (Linnaeus, 1771)


== Kilder ==
Goliathus – The African Goliath Beetles


== Eksterne lenker ==
(en) Goliathus goliatus i Encyclopedia of Life 
(en) Goliathus goliatus i Global Biodiversity Information Facility 
(en) Goliathus goliatus hos NCBI 
(en) Kategori:Goliathus goliatus – bilder, video eller lyd på Wikimedia Commons 
(en) Goliathus goliatus – galleri av bilder, video eller lyd på Wikimedia Commons 
Goliathus goliatus – detaljert informasjon på Wikispecies
Bjørn Beltø

Bjørn Beltø er en fiktiv kriminalromanfigur ført i pennen av Tom Egeland. Tom Egeland er oldebarnet til dikteren Jon Flatabø. I et intervju med Aftenposten fortalte Egeland at hovedpersonen Bjørn Beltø i Sirkelens ende, Paktens voktere, Lucifers evangelium, Nostradamus Testamente og Den 13. disippel er oppkalt etter to av Flatabøs pseudonymer: Bjørn Botnen og Sven Beltø.


== Beltø ==
Bjørn Beltø er arkeolog og albino. I romanserien har han spesialisert seg ikke bare på arkeologi, men også på religiøse og teologiske mysterier. 


== Bibliografi ==
Sirkelens ende
Paktens voktere
Lucifers evangelium
Nostradamus' testamente
Den 13. disippel
Djevelmasken
Lasaruseffekten
Codex
Sølvmyntene
Friidrett under Sommer-OL 1904 – Maraton menn

Maraton for menn var en av løpøvelsene i friidrett under Sommer-OL 1904 i St. Louis. Det var tredje gangen maraton var med som olympisk øvelse. 30 deltakere fra fire nasjoner deltok i det 40 kilometer lange løpet som ble avviklet 30. august 1904. 


== Rekorder ==
Gjeldende rekorder før lekene i 1904:

(*) Distansen var 40 kilometer.


== Resultater ==
Frederick Lorz var utmattet etter å ha løpt ca 15 kilometer. Han ble plukket opp av treneren og ble kjørt i bil ca 18 kilometer til bilen stoppet, da løp Lorz de siste sju kilometrene til olympiastadion og var først over målstreken og ble hyllet som vinner av løpet. Thomas Hicks kom i mål ca 15 minutter etter Lorz. Dommerne og tidtagerne oppdaget jukset og Lorz ble diskvalifisert.  


== Kilder ==
Wudarski, Pawel (1999). «Wyniki Igrzysk Olimpijskich». Besøkt 14. desember 2006.  Arkivert 16. februar 2009 hos Wayback Machine.
Monika Nordland Yndestad

Monika Nordland Yndestad (født 28. juni 1964 i Os) er en norsk forfatter. 
Hun har lang erfaring fra nyhets- og krimjournalistikk. Overdose fra 2003 er løselig basert på forfatterens opplevelse av å miste sin egen sønn i overdose. Drapsmysterier fra Bergensområdet er en lokalhistorisk bok som tar for seg 25 drapssaker i tidsrommet 1839-1994. 
Jentene fra balletten er den første boken om krimjournalisten Alice Bratt, og vant i 2013 Maurits Hansen-prisen – Nytt Blod for beste norske krimdebut i foregående år. Oppfølgeren Gapestokk ble utgitt i januar 2014. 
I tillegg skriver hun på serien Fyrstikkpiken for Aller Forlag. Første bind, Malene fra Vika utkom i februar 2014.
Ble i 2020 nominert til krimprisen "Sølvkniven".


== Bibliografi ==
Overdose (2003)
Drapsmysterier fra Bergensområdet (2005)
Jentene fra balletten (2012)
Gapestokk (2014)
Fyrstikkpiken (2014 - 2017) (En serie på ni bøker)
Lysekloster IL 70 år (2016)
Takk for dansen, Hildemor (2016)
Graven (2018)
Ulmebrann (2019)


== Referanser ==
Aadne Utvik

Aadne Utvik (født 1936) er en norsk forfatter fra Karmøy. Utvik skriver «sagakrim». 
Debutromanen Svart måne handler om vernepleier Gine Garpe fra Bergen som flytter til Karmøy hvor hun bor i nærheten av historiske Avaldsnes.


== Bibliografi ==
Augvalds saga og Avaldsnes, Worums, (1995)
Svart måne, Vormedal, (2007)


== Referanser ==
Goliathus albosignatus

Goliathus albosignatus er en bille som hører til gruppen gullbasser (Cetoniinae) i gruppen skarabider (Scarabaeoidea). Denne arten lever i Sentral-Afrika.


== Utseende ==
Tross at den er den minste arten i slekten Goliathus er det en ganske stor bille, med en kroppslengde på 40-70 millimeter. Hannene har en gaffelformet fremspring i pannen og en lengdekjøl på hver side av hodet. Beina er svarte, nokså lange og kraftige, leggene (tibiae) litt utvidete, hos hunnen med et par skarpe pigger på yttersiden. På mellom- og bakbeina har leggen en tett hårbrem på innersiden. Kroppen er hvit, lysbrun eller lysgrå med tre par brede, svarte lengdestriper på pronotum og uregelmessige, svarte tverrbånd på dekkvingene.


== Levevis ==
Ikke mye er kjent om denne artens biologi. Voksne biller samles gjerne ved marula (Sclerocarya birrea, Anacardiaceae)-trær og eter råtnende frukt.


== Utbredelse ==
Arten er utbredt i det sørøstlige Afrika, fra Tanzania i nord til det nordøstlige Sør-Afrika i sør.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Slekten goliatbiller, Goliathus Lamarck, 1801
Goliathus albosignatus Boheman, 1857


== Kilder ==
Goliathus – The African Goliath Beetles


== Eksterne lenker ==
(en) Goliathus albosignatus i Encyclopedia of Life 
(en) Goliathus albosignatus i Global Biodiversity Information Facility 
(en) Kategori:Goliathus albosignatus – bilder, video eller lyd på Wikimedia Commons 
(en) Goliathus – galleri av bilder, video eller lyd på Wikimedia Commons 
Goliathus albosignatus – detaljert informasjon på Wikispecies
Goliathus regius

Goliathus regius er en bille som hører til gruppen gullbasser (Cetoniinae) i gruppen skarabider (Scarabaeoidea). Denne arten blir ofte regnet som en av verdens største biller, om man bruker vekten som mål.


== Utseende ==
En meget stor (lengde 60-110 millimeter) og kraftig bille. Arten er en av kandidatene til tittelen "verdens tyngste bille", sammen med slektningen Goliathus goliatus og elefantbillen (Megasoma elephas) fra Mellom- og Sør-Amerika, voksne individer kan veie ca. 50 gram, utvokste larver det dobbelte. Kroppen er ganske bred og flatrygget. Hannene har et gaffelformet pannefremspring og oppstående kjøler på sidene av hodet. Beina er nokså lange og kraftige, svarte, leggene (tibiae) nokså brede, hos hunnen med to skarpe pigger på yttersiden. På mellom- og bakbeina har leggene en tett hårkam på innersiden. Hodet og pronotum har hvit grunnfarge, sistnevnte med tre par svarte lengdestriper. Scutellum er langt, smalt og hvitt. Dekkvingene er svarte med hvite sider og et bredt, kileformet, hvitt felt langs midtstripen.


== Levevis ==
De voksne billene kan finnes på sevje som flyter ut fra sår på visse trær, og kommer også til gjærende frukt. Tross sin store kropp flyr de godt. Larvene lever i jorden, og i motsetning til mange andre Cetoniinae trenger de proteinrik kost, fordi de vokser svært raskt. I fangenskap kan de fores med hunde- eller kattemat, hva de eter ute i naturen vet man ikke med sikkerhet. Under optimale forhold kan larven voksen til en lengde av 13 centimeter og en vekt over 100 gram på fire måneder, som tilsvarer varigheten av regntiden. Larven graver så ut et puppekammer et stykke nede i jorda, forvandler seg til en puppe og tilbringer mesteparten av tørketiden i dette stadiet. Etter noen måneder klekker den voksne billen nede i puppekammeret, men den kommer ikke opp før regnet kommer. I fangenskap kan de voksne billene lever over ett år, men levetiden er trolig mye kortere i vill tilstand. De voksne billene bruker mesteparten av tiden på å få formert seg, hannene kjemper ved hjelp av det gaffeldelte fremspringet på hodet, som de forsøker i vippe hverandre opp med.


== Utbredelse ==
Arten lever i tropiske områder av Vest-Afrika.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Slekten goliatbiller, Goliathus Lamarck, 1801
Goliathus regius Klug, 1835


== Kilder ==
Goliathus – The African Goliath Beetles


== Eksterne lenker ==
(en) Goliathus regius i Encyclopedia of Life 
(en) Goliathus regius i Global Biodiversity Information Facility 
(en) Kategori:Goliathus regius – bilder, video eller lyd på Wikimedia Commons 
(en) Goliathus regius – galleri av bilder, video eller lyd på Wikimedia Commons 
Goliathus regius – detaljert informasjon på Wikispecies
Pionirhallen

Pionirhallen (serbisk kyrillisk: Хала Пионир, serbisk latinsk: Hala Pionir) er en innendørs flerbruksarena i Beograd i Serbia. 
Hallen ble bygget i 1973, og har en tilskuerkapasitet på 8150 seter.


== Referanser ==


== Eksterne lenker ==
ХАЛА ПИОНИР (serbisk)
Goliathus cacicus

Goliathus cacicus er en bille som hører til gruppen gullbasser (Cetoniinae) i gruppen skarabider (Scarabaeoidea). Denne arten er en av verdens største biller, om man bruker vekten som mål.


== Utseende ==
En meget stor (lengde 50-100 millimeter) og kraftig bille. Kroppen er ganske bred og flatrygget. Hannene har et gaffelformet pannefremspring og oppstående kjøler på sidene av hodet. Beina er nokså lange og kraftige, svarte, leggene (tibiae) nokså brede, hos hunnen med to skarpe pigger på yttersiden. På mellom- og bakbeina har leggene en tett hårkam på innersiden. Hodet og pronotum har okergul grunnfarge, sistnevnte med to par svarte lengdestriper, slik skiller den seg fra de andre Goliathus-artene der grunnfargen er hvit. Scutellum er langt, smalt og hvitt. Dekkvingene er hvite med en svart skulderflekk.


== Levevis ==
De voksne billene kan finnes på sevje som flyter ut fra sår på visse trær, og kommer også til gjærende frukt. Tross sin store kropp flyr de godt. Larvene lever i jorden, og i motsetning til mange andre Cetoniinae trenger de proteinrik kost, fordi de vokser svært raskt. I fangenskap kan de fores med hunde- eller kattemat, hva de eter ute i naturen vet man ikke med sikkerhet. Under optimale forhold kan larven voksen til en lengde av 13 centimeter og en vekt over 100 gram på fire måneder, som tilsvarer varigheten av regntiden. Larven graver så ut et puppekammer et stykke nede i jorda, forvandler seg til en puppe og tilbringer mesteparten av tørketiden i dette stadiet. Etter noen måneder klekker den voksne billen nede i puppekammeret, men den kommer ikke opp før regnet kommer. I fangenskap kan de voksne billene lever over ett år, men levetiden er trolig mye kortere i vill tilstand. De voksne billene bruker mesteparten av tiden på å få formert seg, hannene kjemper ved hjelp av det gaffeldelte fremspringet på hodet, som de forsøker i vippe hverandre opp med.


== Utbredelse ==
Arten lever i tropiske områder av Vest-Afrika.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Slekten goliatbiller, Goliathus Lamarck, 1801
Goliathus cacicus Sjöstedt, 1928


== Kilder ==
Goliathus – The African Goliath Beetles


== Eksterne lenker ==
(en) Goliathus cacicus i Encyclopedia of Life 
(en) Goliathus cacicus i Global Biodiversity Information Facility 
(en) Kategori:Goliathus cacicus – bilder, video eller lyd på Wikimedia Commons 
(en) Goliathus cacicus – galleri av bilder, video eller lyd på Wikimedia Commons 
Goliathus cacicus – detaljert informasjon på Wikispecies
Karl-Erik Giercksky

Karl-Erik Giercksky (født 30. november 1942 i Oslo) er avdelingsoverlege og professor ved kirurgisk avdeling Radiumhospitalet. Han tok medisinsk embetseksamen ved Universitetet i Heidelberg og doktorgraden ved Universitetet i Tromsø i 1977. Etter utdanning ved Regionsykehuset i Tromsø og Rikshospitalet ble han spesialist i generell kirurgi og gastrokirurgi. Hans viktigste forskningsområder er kirurgiske komplikasjoner og kreftbehandling, og han er en produktiv forsker med over 200 publikasjoner. Doktorgradsarbeidet hans hadde tittelen Tissue thromboplastin and phospholipase C : an experimental study in vivo.
Etter å ha arbeidet fra 1980 til 1986 som professor i Tromsø, kom han til kirurgisk avdeling på Rikshospitalet, hvor han var til han i 1988 ble knyttet til Radiumhospitalet. Etter fusjonen mellom de to sykehusene i Oslo, var han klinikksjef og professor for den felles kirurgiske avdelingen.
Karl-Erik Giercksky er Honorary professor ved Zhengzhouuniversitetet


== Kilder ==
Karl-Erik Giercksky 70 år Fødselsdagsomtale i Aftenposten 30. november 2012 side 56


== Eksterne lenker ==
(no) Publikasjoner av Karl-Erik Giercksky i forskningsdokumentasjonssystemet CRIStin
Side hos UiO
Eurasian Development Bank

Eurasian Development Bank (EDB) er en internasjonal bankinstitusjon etablert i 2006 av Russland og Kasakhstan. Senere har Armenia, Tadsjikistan, Hviterussland og Kirgisistan sluttet seg til. Hovedkontoret ligger i Almaty. 
Banken har status som permanent observatør i FNs hovedforsamling.


== Referanser ==


== Eksterne lenker ==
Offisielt nettsted
Det latinamerikanske parlamentet

Det latinamerikanske parlamentet (spansk: Parlamento Latinoamericano, Parlatino) er en internasjonal organisasjon for samarbeid mellom land i Latin-Amerika og Karibia. Den ble opprettet i 1964 og har 23 medlemsland. Forsamlingen er rådgivende. Den holdt til i São Paulo i Brasil, før den i 2012 flyttet til Panama by.
Det latinamerikanske parlamentet består av delegasjoner utsendt fra deltagerlandenes nasjonalforsamlinger. Hvert land sender et antall parlamentarikere i forhold til landets folketall, men  maksimalt tolv. Landdelegasjonen har likevel lik stemmevekt. Det latinamerikanske parlamentet kan vedta tilrådinger og resolusjoner, men vedtak er ikke bindende for medlemslandene. Forsamlingen møtes én gang årlig. Spansk og portugisisk er offisielle språk i Parlatino.
Organisasjonen har status som permanent observatør i FNs hovedforsamling.


== Medlemsland ==
Disse landene er med i Det latinamerikanske parlamentet:

Argentina
Aruba
Bolivia
Brasil
Chile
Colombia
Costa Rica
Cuba
Curaçao
Den dominikanske republikk
Ecuador
El Salvador
Guatemala
Honduras
Mexico
Nicaragua
Panama
Paraguay
Peru
Sint Maarten
Surinam
Uruguay
Venezuela


== Referanser ==


== Eksterne lenker ==
Offisielt nettsted  (spansk)
Friidrett under Sommer-OL 1904 – Trekamp menn

Trekamp for menn var en øvelse i friidrett under Sommer-OL 1904 i Paris. Trekampen besto av lengdehopp, kulestøt og løping 100 yard. Ethundreatten deltakere fra tre nasjoner deltok i trekampen.


== Resultater ==
Resultater for hver øvelse i trekampen er ikke kjent.


== Kilder ==
International Olympic Committee Resultater database
De Wael, Herman (2001). «Athletics 1908». Herman's Full Olympians. Besøkt 14. desember 2006. 
Wudarski, Pawel (1999). «Wyniki Igrzysk Olimpijskich». Besøkt 14. desember 2006.  Arkivert 16. februar 2009 hos Wayback Machine.
Metapopulasjon

Metapopulasjon er et uttrykk fra økologien, der det viser til en populasjon bestående av grupper av individer som er knyttet til flere bestemte leveområder og er mer eller mindre isolert fra de andre bestander rundt. Disse mindre gruppene utgjør sub- eller underpopulasjoner. I motsetning til demer vil slike delpopulasjoner utveksler individer med andre delpopulasjoner gjennom sporadisk inn- eller utvandring. Begrepet metapopulasjon ble lansert i 1970 av den amerikanske matematikeren og biologen Richard Levins. Levins uttrykk ble originalt fremmet for å beskrive bestander av skadedyr i åkre, men ideen har siden blitt brukt generelt for å beskrive dynamikken i bestander i fragmenterte leveområder. Levins beskrev et slikt system som «en bestand av bestander».


== Typiske trekk ved delpopulasjoner ==
En delpopulasjon vil alltid være en del av en større metapopulasjon. Størrelsen på hver enkelt delpopulasjon vil være begrenset av størrelsen på leveområdet vil gjerne være ganske lite. Bestanden i deltapopulasjonen vil variere med tilfeldigheter, og fordi den alltid vil være begrenset av leveområdet, vil tilfeldighetene før eller senere føre til at den dør ut. Tilfeldige innvandrere fra andre omkringliggende delpopulasjoner vil kunne komme inn og overta det tomme området.


== Metapopulasjoner i øyteori og populasjonsdynamikk ==
En slik dynamisk beskrivelse av bestander som en serie med små delpopulasjoner som oppstår og dør ut igjen kalles metapopulasjonsdynamikk, en utvidet versjon av økologisk øyteori. Dette har vist seg å være et verdifullt bidrag til å forstå dyre- og plantebestander, og har den fordelen at det relativt enkelt kan modelleres matematisk. Modellen er særlig egnet til å beskrive populasjoner i fragmenterte leveområder, der menneskelig inngripen har delt opp et tidligere stort leveområde for en art gjennom jordbruk og bebyggelse, et fenomen som stadig trekkes fram naturvern.


== Se også ==
Populasjonsdynamikk


== Referanser ==
Kompetansesenter for rock i Nord-Norge

Kompetansesenter for rock i Nord-Norge (KOFOR) er et kompetanseorgan for rytmisk musikk i Tromsø og Nord-Norge. KOFOR ble etablert i 2002 og har fokus på å bygge infrastruktur og profesjonalisere musikkbransjen i nord. KOFOR er en av tre partnere i Rytmisk Kompetansenettverk i Nord (RYK) sammen med Folkemusikk Nord v/ Kalottspel i Målselv og Nordnorsk Jazzsenter i Bodø.
KOFOR driver blant annet Kysten Studio, et profesjonelt lydstudio på Tvibit i Tromsø.


== Referanser ==


== Eksterne lenker ==
KOFOR's hjemmeside